
Kreenholmi staadionil asuva jalgpalliväljaku ja
abiruumide tasuta kasutusse andmine

1. Asjaolud ja menetluse käik

MTÜ Spordiklubi FC Narva (registrikood 80170673) kasutas tasuta 2011. aastal Kreenholmi staadionil asuva jalgpalliväljakut ja abiruume (duši- ja riietusruumid) FC Narva laste treeningute ja ürituste korraldamiseks Narva Paemurru Spordikooli juhtkonnaga kooskõlastatud ajakava alusel. MTÜ kasutas jalgpalliväljakut tingimusel, et jalgpalliväljaku murukate on kasutamise ajaks heas seisukorras. Murukatte seisukorra halvenemisel oli spordikoolil õigus lõpetada jalgpalliväljaku kasutamist. Mittetulundusühingule jalgpalliväljaku ja abiruumide tasuta kasutusse andmine toimus kooskõlas Narva Linnavalitsuse 09.03.2011. a korraldusega nr 239-k.
09.05.2012. a esitas MTÜ Spordiklubi FC Narva juhtkond taotluse pikendada Kreenholmi staadionil asuva jalgpalliväljaku ja abiruumide (duši- ja riietusruumid) kasutamist 2012. aastaks eelmisel aastal kehtinud tingimustel. Narva Paemurru Spordikooli juhtkonnalt on vastav nõusolek saadud.

2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 17.03.2005.a määruse nr 14/52 „Linnavara kasutusse andmise kord” punktide 7.2 ja 7.2.3 kohaselt võib linnavalitsuse korraldusega linnavara kasutusse anda tasuta tähtajaga kuni 5 aastat või tähtajatult mittetulundusühingutele.

3. Otsus

Anda MTÜ-le Spordiklubi FC Narva (registrikood 80170673) Kreenholmi staadionil asuva jalgpalliväljaku ja abiruumid (duši- ja riietusruumid) tasuta kasutusse 2012. aastaks Narva Paemurru Spordikooli juhtkonnaga kooskõlastatud ajakava alusel tingimusel, et murukate kasutamise ajaks on heas seisukorras.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

4.2 Käesolev korraldus jõustub seadusega sätestatud korras.

